  Виталий Пронин Туспуктэм: udmurt.ru Коронавирусэн нюръяськись эмчиос улыны быгатозы гостиницаосын но санаторийёсын, уж доразы ветлозы нимаз транспортэн. Та сярысь ивортӥз Удмуртилэн Тӧроез Александр Бречалов. Ижысь инфекционной эмъюртысь, Дэри ёрос больницаысь эмчиос, Ижысь 2-тӥ, 7-тӥ, 8-тӥ больницаын ужасьёс, ӝог юрттэт сётонъя станциысь эмчиос, городъёсы но ёросъёсы пырись-потасьёсты чаклась волонтёръёс быгатозы улыны Ижысь кунокуаосын (гостиницаосын) но санаторийёсын. Эмчиос нуналлы быдэ кышкытлыкен пумисько бере, тазьы утьыны луоз соослэсь ӵыжы-выжыоссэс, матысь адямиоссэс. Та амал пайда ваёз ужбергатӥсьёслы но, возёз шаерысьтымы экономикаез, пусйиз Удмуртилэн Тӧроез Александр Бречалов.   Со сяна,  эмчиосты гуртысьтызы уж доразы но ужысь улон интыязы нуллоз нимысьтыз транспорт. Озьы ик врачъёс сярысь сюлмасько общепитъёс но. Та нуналлы 450-лэсь уно ужасьёсты соос пӧсь сиёнэн сюдо. Сергей Захаров  